pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลปฏิรูประบบการศึกษา พัฒนากำลังคนให้ตรงกับความต้องการของประเทศ
วันศุกร์ที่ 28 เมษายน 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/04/3371_500x322.jpg", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/04/mp3/02รัฐบาลปฏิรูประบบการศึกษาพัฒนากําลังคนให้ตรงกับความต้องการของประเทศ.mp3"
}
],
title: "รัฐบาลปฏิรูประบบการศึกษา พัฒนากําลังคนให้ตรงกับความต้องการของประเทศ  ",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลปฏิรูประบบการศึกษา พัฒนากําลังคนให้ตรงกับความต้องการของประเทศ
รัฐบาลพัฒนากําลังคนให้สอดคล้องกับความต้องการบุคลากรของประเทศในอนาคต โดยปฏิรูปการศึกษาทั้งระบบ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลให้ความสําคัญกับการปฏิรูปการศึกษาทั้งระบบ เพื่อแก้ไขปัญหาด้านคุณภาพที่มีความซับซ้อนและเกิดขึ้นมาอย่างยาวนานโดยบูรณาการการทํางานของหน่วยงานที่ดูแลการศึกษาตั้งแต่ระดับก่อนอนุบาลจนถึงระดับอุดมศึกษาให้มีทิศทางเดียวกัน และใช้ความต้องการบุคลากรด้านต่าง ๆ ของประเทศเป็นเป้าหมายในการพัฒนากําลังคน เช่น ในอีก 5 ปีข้างหน้า จะต้องพัฒนากําลังคนเพื่อรองรับอุตสาหกรรมโลจิสติกส์ กว่า 6 ล้านคน อุตสาหกรรมท่องเที่ยวและบริการอีกราว 6 แสนคน รวมถึงผู้มีทักษะสูงในกลุ่ม 10 อุตสาหกรรมเป้าหมาย โดยรัฐบาลขอความร่วมมือจากบุคลากรทางการศึกษาและประชาชนทุกภาคส่วนให้ร่วมกันพลิกโฉมระบบการศึกษาไทย เพื่อเป็นรากฐานสําคัญในการพัฒนาประเทศไปสู่ความมั่นคง มั่งคั่ง และยั่งยืนต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วิธีการดูแลที่พักคนงานก่อสร้างในสถานการณ์การแพร่ระบาดของโควิด-19
วันศุกร์ที่ 17 เมษายน 2563
วิธีการดูแลที่พักคนงานก่อสร้างในสถานการณ์การแพร่ระบาดของโควิด-19
มีวิธีการอย่างไรบ้างนะ
สําหรับนายจ้าง
-ควบคุมความสะอาดอย่างเคร่งครัด
-จัดให้มีที่ล้างมือพร้อมสบู่หรือเจลแอลกอฮอล์ตามจุดต่างๆ
-จัดให้มีการคัดกรองเบื้องต้นเพื่อสังเกตอาการ
สําหรับคนงานหรือคนในครอบครัว
-หมั่นสังเกตอาการตนเองและคนในครอบครัว
-หมั่นดูแลความสะอาด
-หลีกเลี่ยงการรวมหมู่กัน
-สวมหน้ากากอนามัย งดการสัมผัสใบหน้า
-กินอาหารปรุงสุกและใช้ช้อนกลาง
รัฐบาลไทย-ข่าวทำเนียบรัฐบาล-ข้อกำหนด ออกตามความในมาตรา 9 แห่งพระราชกำหนด
วันพุธที่ 25 มีนาคม 2563
ข้อกําหนด ออกตามความในมาตรา 9 แห่งพระราชกําหนด
การบริหารราชการในสถานการณ์ฉุกเฉิน พ.ศ. 2548 (ฉบับที่ 1)
รัฐบาลไทย-ข่าวทำเนียบรัฐบาล-ทส. เปิดงานสัปดาห์อนุรักษ์ทรัพยากรน้ำแห่งชาติและวันน้ำโลก ประจำปี 2560 "Waste Water : น้ำเสีย" ชูแนวคิดการบริหารจัดการน้ำอย่างยั่งยืนตามรอย "ศาสตร์พระราชา"
วันพุธที่ 22 มีนาคม 2560
ทส. เปิดงานสัปดาห์อนุรักษ์ทรัพยากรน้ําแห่งชาติและวันน้ําโลก ประจําปี 2560 "Waste Water : น้ําเสีย" ชูแนวคิดการบริหารจัดการน้ําอย่างยั่งยืนตามรอย "ศาสตร์พระราชา"
รัฐบาล โดยกระทรวงทรัพยากรธรรมชาติและสิ่งแวดล้อม ชวนคนไทยหันกลับมาใส่ใจ ร่วมกันอนุรักษ์ ดูแลรักษาทรัพยากรน้ําเพื่ออนาคต พร้อมทั้งช่วยกันลดปัญหาน้ําเสีย ตามแนวพระราชดําริพระบาทสมเด็จพระปรมินทรมหาภูมิพลอดุลยเดช
วันนี้ (22 มีนาคม 2560) ณ ฮอลล์ 1 อิมแพ็ค เมืองทองธานี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานเปิดงานสัปดาห์อนุรักษ์ทรัพยากรน้ําแห่งชาติและวันน้ําโลก ประจําปี 2560 ภายใต้หัวข้อ “Waste Water : น้ําเสีย” พร้อมทั้งมอบนโยบายการบริหารจัดการน้ําของประเทศ ดังนี้
1. ให้น้อมนําแนวพระราชดําริพระบาทสมเด็จพระปรมินทรมหาภูมิพลอดุลยเดช มาบริหารจัดการน้ํา เพื่อการพัฒนาอย่างยั่งยืน
2. ให้ทุกภาคส่วนร่วมกันบริหารจัดการน้ํา เพื่อให้ประชาชนมีน้ําสะอาดในการอุปโภค บริโภค รวมทั้งน้ําเพื่อการเกษตรและอุตสาหกรรม อย่างเพียงพอและเหมาะสม
3. การกําหนดแนวทางในการดําเนินงาน ต้องปราศจากวาระซ่อนเร้น วาระทางการเมือง และผลประโยชน์ส่วนตน
4. การบริหารจัดการน้ําเสีย ให้ดําเนินการตั้งแต่ต้นทางเพื่อลดปริมาณน้ําเสีย
5. รณรงค์ให้ภาครัฐ ภาคเอกชน ประชาชนและเยาวชน ตระหนักถึงความสําคัญของทรัพยากรน้ําและใช้น้ําอย่างรู้คุณค่า
6. เสริมสร้างความรู้ความเข้าใจแก่ประชาชนในเรื่องการเพาะปลูกพืชในพื้นที่อย่างเหมาะสม ตามหลักสภาพภูมิศาสตร์และภูมิอากาศ
7. ให้ดําเนินงานด้วยความสุจริต โปร่งใสและเป็นธรรม เพื่อการขับเคลื่อนนโยบายให้บรรลุผลสําเร็จ
สําหรับกิจกรรมภายในงาน ประกอบด้วย การบรรยายพิเศษ ในหลวงรัชกาลที่ 9 กับพระราชดํารัส “เราจะครองแผ่นดินโดยธรรมเพื่อประโยชน์สุขแห่งมหาชนชาวสยาม” โดย ดร.สุเมธ ตันติเวชกุล เลขาธิการมูลนิธิชัยพัฒนา , การจัดแสดงนิทรรศการการบริหารจัดการทรัพยากรน้ําจากหน่วยงานทั้งภาครัฐและเอกชน
อนึ่ง องค์การสหประชาชาติ ได้กําหนดให้วันที่ ๒๒ มีนาคมของทุกปีเป็นวันน้ําโลก (World Water Day) เพื่อให้ทุกประเทศตระหนักถึงความสําคัญของทรัพยากรน้ํา และกระตุ้นให้ประชาคมโลกร่วมกันอนุรักษ์ทรัพยากรน้ําโดยช่วยกันดูแล บํารุงรักษา และการพัฒนาแหล่งน้ํา อย่างต่อเนื่องและยั่งยืน สําหรับประเทศไทย ได้ให้ความสําคัญในเรื่องดังกล่าว โดยเมื่อวันที่ ๘ กรกฎาคม ๒๕๕๑ คณะรัฐมนตรีได้มีมติเห็นชอบให้สัปดาห์ที่ตรงกับวันที่ ๒๒ มีนาคมของทุกปี เป็นสัปดาห์อนุรักษ์ทรัพยากรน้ําแห่งชาติ
รัฐบาลไทย-ข่าวทำเนียบรัฐบาล-รัฐบาลแจงข้อเท็จจริงกรณีถางป่าทำที่จอด ฮ.รับนายกฯ ชี้ข้อมูลบิดเบือนทำให้ผู้อื่นเสียหาย
วันศุกร์ที่ 7 ธันวาคม 2561
รัฐบาลแจงข้อเท็จจริงกรณีถางป่าทําที่จอด ฮ.รับนายกฯ ชี้ข้อมูลบิดเบือนทําให้ผู้อื่นเสียหาย
รัฐบาลแจงข้อเท็จจริงกรณีถางป่าทําที่จอด ฮ.รับนายกฯ ชี้ข้อมูลบิดเบือนทําให้ผู้อื่นเสียหาย
วันที่ 7 ธันวาคม 2561 นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่มีผู้อ้างว่า ข้าราชการถางป่า 10 ไร่ เพื่อทําลานจอดเฮลิคอปเตอร์ให้นายกรัฐมนตรีขึ้นไปปลูกต้นไม้ บริเวณจุดสกัดโล่ใหญ่ อุทยานแห่งชาติตาดโตน จ.ชัยภูมิ และกีดกันไม่ให้ชาวบ้านเข้าไปร้องเรียนต่อนายกรัฐมนตรี เมื่อวันที่ 3 ธ.ค.61 ว่า
"เรื่องดังกล่าวไม่เป็นความจริง โดยกระทรวงมหาดไทยรายงานว่า บริเวณที่ปรับเป็นลานจอดเฮลิคอปเตอร์ ซึ่งมีเนื้อที่ประมาณ 4 - 5 ไร่ เป็นพื้นที่ป่าเสื่อมโทรม สภาพเป็นภูเขาหัวโล้น มีเพียงหญ้าคาปกคลุม และไม่มีต้นไม้แต่อย่างใด โดยเมื่อปี 2557 พื้นที่แถบนี้อยู่ในเขตปฏิบัติการทวงคืนผืนป่า 13,000 ไร่ ซึ่งปัจจุบันปลูกป่าไปแล้ว 7,000 ไร่ ที่เหลืออยู่ระหว่างดําเนินการ"
โฆษกประจําสํานักนายกรัฐมนตรี ยังกล่าวอีกว่า จ.ชัยภูมิไม่ได้ห้ามประชาชนเข้าไปยื่นหนังสือแก่นายกรัฐมนตรี รวมทั้งยังได้จัดตั้งศูนย์ดํารงธรรมส่วนหน้าเพื่อรับเรื่องร้องเรียนในวันดังกล่าวจํานวน 2 จุด คือ บริเวณอ่างเก็บน้ําลําสะพุง อ.หนองบัวแดง และอุทยานแห่งชาติตาดโตน อ.เมือง โดยมีจํานวนเรื่องร้องเรียนทั้งสิ้น 23 เรื่อง และ 16 เรื่องตามลําดับ
"เมื่อข้อเท็จจริงเป็นเช่นนี้ จึงแสดงให้เห็นว่าผู้ที่กล่าวอ้างไม่ได้ตรวจสอบข้อมูลที่ถูกต้อง ทําให้ข่าวดังกล่าวสร้างความเสียหายแก่ผู้อื่น ซึ่งเป็นสิ่งที่ไม่ควรกระทําอย่างยิ่ง"
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานในพิธีปิด และมอบรางวัลให้กับนักกีฬาที่ชนะการแข่งขัน Air Race 1 World Cup Thailand 2017
วันจันทร์ที่ 20 พฤศจิกายน 2560
รองนายกรัฐมนตรี เป็นประธานในพิธีปิด และมอบรางวัลให้กับนักกีฬาที่ชนะการแข่งขัน Air Race 1 World Cup Thailand 2017
รองนายกรัฐมนตรี เป็นประธานในพิธีปิด และมอบรางวัลให้กับนักกีฬาที่ชนะการแข่งขัน Air Race 1 World Cup Thailand 2017
วันอาทิตย์ที่ 19 พฤศจิกายน 2560 เวลา 16.15 น.
พลเอก ธนะศักดิ์ ปฏิมาประกร รองนายกรัฐมนตรี เป็นประธานในพิธีปิด และมอบรางวัลให้กับนักกีฬาที่ชนะการแข่งขัน Air Race 1 World Cup Thailand 2017 ณ สนามบินนานาชาติอู่ตะเภา โดยมี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา, พลเรือเอกโสภณ วัฒนมงคล ประธานคณะที่ปรึกษากองทัพเรือ , Mr. Jeff Zaltman Ceo บริษัท Air Race และ นายสกล วรรณพงษ์ ผู้ว่าการ กกท. เข้าร่วม ท่ามกลางผู้เข้าชมล้นหลาม ทั้งนักท่องเที่ยว และแฟนคลับนับหมื่นคน
โดยผลการแข่งขันมีดังนี้
ประเภท Sliver
อันดับ 1 หมายเลข 8 Mr. Swaid Rahn (USA)
อันดับ 2 หมายเลข 40 Mr. Chip Mupoles (USA)
อันดับ 3 หมายเลข 9 Mr. Scott Holmes (Canada)
ประเภท GOLD
อันดับ 1 หมายเลข 99 Mr. Timothy Cone (USA)
อันดับ 2 หมายเลข 69 Mr. Philip Goforth (USA)
อันดับ หมายเลข 79 Mr. Justin Phillipson (USA)
(แชมป์เก่าปีที่แล้ว)
รัฐบาลไทย-ข่าวทำเนียบรัฐบาล-“บิ๊กอู๋” เตรียมประชุม ILC ณ นครเจนีวา สมาพันธรัฐสวิสต์ พร้อมยื่นสัตยาบันอนุสัญญาฯ ฉ.29 ว่าด้วยแรงงานบังคับ
วันศุกร์ที่ 1 มิถุนายน 2561
“บิ๊กอู๋” เตรียมประชุม ILC ณ นครเจนีวา สมาพันธรัฐสวิสต์ พร้อมยื่นสัตยาบันอนุสัญญาฯ ฉ.29 ว่าด้วยแรงงานบังคับ
“โฆษกแรงงาน” เผย รัฐมนตรีแรงงานและคณะ เตรียมเข้าร่วมประชุมองค์การแรงงานระหว่างประเทศ (ILC) สมัยที่ 107 ณ นครเจนีวา สมาพันธรัฐสวิส แสดงเจตนารมณ์ยื่นสัตยาบันพิธีสารเสริมอนุสัญญาฯ ฉบับที่ 29 ว่าด้วยแรงงานบังคับ ค.ศ. 1930
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยว่า พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะ มีกําหนดเดินทางไปประชุมองค์การแรงงานระหว่างประเทศ (ILC) สมัยที่ 107 ระหว่างวันที่ 1 - 7 มิถุนายน 2561 ณ นครเจนีวา สมาพันธรัฐสวิส ตามที่ประเทศไทยได้เข้าร่วมเป็นสมาชิกก่อตั้งองค์การฯ ตั้งแต่ พ.ศ. 2462 (ค.ศ. 1919) โดยในการประชุมในครั้งนี้รัฐมนตรีว่าการกระทรวงแรงงาน มีวาระเข้าพบ Mr. Guy Ryder ผู้อํานวยการใหญ่ ILO และจดทะเบียนยื่นสัตยาบันพิธีสารเสริมอนุสัญญาฯ ฉบับที่ 29 ว่าด้วยแรงงานบังคับ ค.ศ. 1930 พร้อมกล่าวถ้อยแถลงต่อที่ประชุมใหญ่ ในวันที่ 4 มิถุนายน 2561 ด้วย
นางเพชรรัตน์ฯ กล่าวต่อว่า สาระสําคัญของการเข้าร่วมประชุมใหญ่ประจําปีองค์การแรงงานระหว่างประเทศ สมัยที่ 107 (107th Session of the International Labour conference: 107th Session of ILC) เป็นการยืนยันถึงเจตนารมณ์ความร่วมมือระหว่างประเทศสมาชิกองค์การแรงงานระหว่างประเทศ (International Labour Organization : ILO) ในเรื่อง มาตรการในการช่วยเหลือและคุ้มครองผู้เสียหายจากการใช้แรงงานเกณฑ์ หรือแรงงานบังคับให้สอดคล้องกับหลักสิทธิมนุษยชน การสร้างความตระหนักรู้ให้แก่ประชาชนทั่วไป คนหางาน คนงาน นายจ้าง รวมถึงหน่วยงานผู้มีอํานาจที่เกี่ยวข้องในประเด็นว่าด้วยแรงงานบังคับ และส่งเสริมให้ผู้เกี่ยวข้องมีส่วนร่วมในความรับผิดชอบ และส่งเสริมให้เกิดการเคารพสิทธิมนุษยชน อันนําไปสู่การหลีกเลี่ยงปัญหาและแก้ไขปัญหาการค้ามนุษย์
ทั้งนี้ นอกจากการประชุมองค์การแรงงานระหว่างประเทศ (ILC) สมัยที่ 107 ในครั้งนี้แล้ว พล.ต.อ.อดุลย์ฯ จะได้มีกําหนดเยี่ยมชมการปฏิบัติงานการให้บริการกงสุลสัญจร นอกเวลาราชการแก่คนไทยในสวิตเซอร์แลนด์ พบปะคนงานไทยในสวิตเซอร์แลนด์ พร้อมหารือข้อราชการกับ นายจักรี ศรีชวนะ เอกอัครราชทูต ณ กรุงเบิร์น ณ สถานเอกอัครราชทูต ณ กรุงเบิร์น สมาพันธรัฐสวิส ซึ่งจะเป็นประโยชน์ต่อความร่วมมือในมาตรการการช่วยเหลือและคุ้มครองผู้เสียหายจากการใช้แรงงานเกณฑ์ หรือแรงงานบังคับให้สอดคล้องกับหลักสิทธิมนุษยชนอีกด้วย
----------------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สํานักประสานความร่วมมือระหว่างประเทศ - ข้อมูล/
1 มิถุนายน2561
รัฐบาลไทย-ข่าวทำเนียบรัฐบาล-กลุ่มแม่บ้านเกษตรกร กลุ่มวิสาหกิจชุมชน เข้าพบรองนายกรัฐมนตรีและรัฐมนตรีว่าการกระทรวงยุติธรรม  เพื่อแสดงความขอบคุณกระทรวงยุติธรรมที่ให้ความช่วยเหลืออำนวยความยุติธรรมในการต่อสู้คดีให
วันศุกร์ที่ 23 มีนาคม 2561
กลุ่มแม่บ้านเกษตรกร กลุ่มวิสาหกิจชุมชน เข้าพบรองนายกรัฐมนตรีและรัฐมนตรีว่าการกระทรวงยุติธรรม  เพื่อแสดงความขอบคุณกระทรวงยุติธรรมที่ให้ความช่วยเหลืออํานวยความยุติธรรมในการต่อสู้คดีให
กลุ่มแม่บ้านเกษตรกร กลุ่มวิสาหกิจชุมชน เข้าพบรองนายกรัฐมนตรีและรัฐมนตรีว่าการกระทรวงยุติธรรม เพื่อแสดงความขอบคุณกระทรวงยุติธรรมที่ให้ความช่วยเหลืออํานวยความยุติธรรมในการต่อสู้คดีให้แก่ประชาชนในจังหวัดบุรีรัมย์
ในวันศุกร์ที่ ๒๓ มีนาคม ๒๕๖๑ เวลา ๑๐.๐๐ น.
ณ บริเวณด้านหน้าห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
กลุ่มแม่บ้านเกษตรกร กลุ่มวิสาหกิจชุมชน เข้าพบ พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เพื่อแสดงความขอบคุณกระทรวงยุติธรรมที่ให้ความช่วยเหลืออํานวยความยุติธรรม
ในการต่อสู้คดีให้แก่ประชาชนในจังหวัดบุรีรัมย์
ซึ่งคดีดังกล่าว กระทรวงยุติธรรม โดยศูนย์ช่วยเหลือลูกหนี้และประชาชนที่ไม่ได้รับความเป็นธรรม
กรมสอบสวนคดีพิเศษ ได้ดําเนินการช่วยเหลือในการต่อสู้คดี
ให้กับกลุ่มเกษตรกรในพื้นที่ ๕ อําเภอในจังหวัดบุรีรัมย์ ได้แก่
ปะคํา หนองหงส์ หนองกี่ โนนสุวรรณ และนางรอง
ที่ถูกบริษัทปุ๋ยอินทรีย์เอกชนแห่งหนึ่งฟ้องร้องที่ศาลจังหวัดนางรอง รวม ๘๘ คดี มีจําเลยรวม ๒๒๒ คน
ในข้อหาผิดสัญญาซื้อขายปุ๋ยอินทรีย์ จนศาลจังหวัดนางรองมีคําพิพากษายกฟ้องในคดีดังกล่าว
ทั้งนี้ ในส่วนของกรมบังคับคดี กระทรวงยุติธรรม ได้ลงพื้นที่สร้างการรับรู้ทางด้านกฎหมาย
ในเรื่องของการกู้ยืม ค้ําประกัน จํานอง จํานํา ขายฝาก รวมทั้งการไกล่เกลี่ยหนี้ชั้นบังคับคดีด้วย
รัฐบาลไทย-ข่าวทำเนียบรัฐบาล-Nan SandBox การบริหารจัดการทรัพยากรธรรมชาติและสิ่งแวดล้อมอย่างยั่งยืน
วันจันทร์ที่ 24 กุมภาพันธ์ 2563
Nan SandBox การบริหารจัดการทรัพยากรธรรมชาติและสิ่งแวดล้อมอย่างยั่งยืน
วันพฤหัสบดีที่ 20 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ชื่นชมการบริหารจัดการทรัพยากรธรรมชาติและสิ่งแวดล้อมอย่างยั่งยืน พื้นที่จังหวัดน่าน หรือ Nan SandBox ในรูปแบบประชารัฐ โดยจัดการที่ดินให้มีความสมดุล แบ่งเป็นพื้นที่ป่าสงวน ร้อยละ 72 พื้นที่ทํากินในเขตป่า ร้อยละ 18 และพื้นที่จัดสรรให้ปลูกพืชเศรษฐกิจ ร้อยละ 10 ทําให้สภาพป่าเริ่มฟื้นฟูความอุดมสมบูรณ์มากขึ้น และเกิดประโยชน์กับประชาชนทั้งการประกอบอาชีพ ที่อยู่อาศัย ส่งเสริมการอนุรักษ์ป่าไม้อย่างยั่งยืน ซึ่งแนวคิดดังกล่าวจะเป็นต้นแบบให้พื้นที่อื่น ๆ นําไปประยุกต์ใช้ให้เกิดผลสําเร็จต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ปลื้มดัชนีความเชื่อมั่นผู้บริโภค พ.ย.60 ปรับตัวดีขึ้นต่อเนื่อง สูงสุดในรอบ 33 เดือน
วันเสาร์ที่ 9 ธันวาคม 2560
นายกฯ ปลื้มดัชนีความเชื่อมั่นผู้บริโภค พ.ย.60 ปรับตัวดีขึ้นต่อเนื่อง สูงสุดในรอบ 33 เดือน
นายกรัฐมนตรี ปลื้มดัชนีความเชื่อมั่นผู้บริโภคเดือนพฤศจิกายน 2560 ปรับตัวดีขึ้นต่อเนื่อง สูงสุดในรอบ 33 เดือน คาดได้อานิสงส์จากมาตรการกระตุ้นเศรษฐกิจของรัฐบาล ชี้ธนาคารโลกยกไทยกําลังก้าวสู่ความมั่งคั่ง
วันนี้ (9 พ.ย.60) พลเอก ประยุทธ์ จันทร์โอชา นายกรัฐมนตรี ยินดีที่ได้รับทราบรายงานดัชนีความเชื่อมั่นของผู้บริโภค ประจําเดือน พ.ย.60 สํารวจโดย ม.หอการค้าไทย ซึ่งระบุว่า ดัชนีปรับเพิ่มขึ้นทุกตัวต่อเนื่องเป็นเดือนที่ 4 โดยดัชนีความเชื่อมั่นของผู้บริโภคอยู่ที่ระดับ 78 จาก 76.7 เมื่อเดือน ต.ค. โดยถือว่าเพิ่มขึ้นสูงสุดในรอบ 33 เดือน
“ดัชนีที่เพิ่มขึ้นทุกตัวได้รับอานิสงส์จากมาตรการช้อปช่วยชาติ ที่หมุนเศรษฐกิจให้คึกคัก โดยเฉพาะการจับจ่ายของชนชั้นกลาง และมาตรการช่วยเหลือผู้มีรายได้น้อยผ่านบัตรสวัสดิการแห่งรัฐ ซึ่งคนฐานรากได้ประโยชน์ ประกอบกับการขยายตัวของเศรษฐกิจไทยรวมถึงการส่งออกดีเกินคาด ส่งผลให้ดัชนีความเชื่อมั่นดีขึ้นเป็นลําดับ”
ทั้งนี้ นายกรัฐมนตรีกล่าวว่า รัฐบาลมุ่งเน้นการพัฒนาเศรษฐกิจฐานราก เพื่อเพิ่มรายได้ให้กับผู้มีรายได้น้อย และกระตุ้นให้เกิดการจับจ่ายใช้สอยในกลุ่มประชาชนทั่วไป ซึ่งจะส่งผลให้บรรยากาศการซื้อขายสินค้าและบริการในช่วงสิ้นปีถึงปีใหม่คึกคัก และเศรษฐกิจปรับตัวดีขึ้นอย่างต่อเนื่อง โดยเชื่อว่าเศรษฐกิจจะฟื้นตัวอย่างชัดเจนในไตรมาสที่ 2 ของปีหน้า อย่างไรก็ตาม รัฐบาลยังคงห่วงใยและพยายามแก้ไขปัญหาราคาพืชผลทางการเกษตร และสถานการณ์น้ําท่วมที่เกิดขึ้นในหลายพื้นที่ให้ดีขึ้นโดยเร็ว
นอกจากนี้ เป็นเรื่องที่น่ายินดีที่รายงานแนวโน้มการเติบโตแบบมีส่วนร่วมของภูมิภาคเอเชียและแปซิฟิกในระยะยาวของธนาคารโลกได้ระบุว่า ประเทศไทยได้เริ่มหลุดพ้นจากความยากจน และกําลังก้าวสู่ความมั่งคั่ง พร้อมกับเสนอ 3 แนวทางที่จะช่วยลดความเหลื่อมล้ําในสังคม คือ 1.ให้โอกาสด้านเศรษฐกิจกับผู้มีรายได้น้อย 2. มีระบบการดูแลด้านสังคม สาธารณสุข ประกันสังคม และการส่งเสริมการออม 3.การใช้มาตรการทางการเงินการคลัง เช่น มาตรการภาษี ช่วยลดปัญหาความไม่เสมอภาค ซึ่งทั้งหมดนี้สอดคล้องกับแนวทางที่รัฐบาลได้ดําเนินการในปัจจุบัน และแผนที่วางไว้ในอนาคตด้วย
-----------------
สํานักโฆษก
รัฐบาลไทย-ข่าวทำเนียบรัฐบาล-ก.แรงงาน นัดถกพนักงานตรวจแรงงานอาเซียน ยกระดับการตรวจแรงงานภาคประมง
วันอังคารที่ 10 ธันวาคม 2562
ก.แรงงาน นัดถกพนักงานตรวจแรงงานอาเซียน ยกระดับการตรวจแรงงานภาคประมง
กระทรวงแรงงาน จัดประชุมวิชาการว่าด้วยการตรวจแรงงานอาเซียนครั้งที่ 8 ระดมความคิดเห็นเจ้าหน้าที่ตรวจแรงงานจากประเทศสมาชิกอาเซียน ยกระดับความร่วมมือการตรวจแรงงานภาคประมง 18 ถึง 19 ธันวาคมนี้ โดยมีรมว.แรงงานเป็นประธาน ณ โรงแรมเซ็นจูรี่พาร์ค กรุงเทพฯ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน เปิดเผยว่า กระทรวงแรงงาน โดยกรมสวัสดิการและคุ้มครองแรงงาน กําหนดจัดการประชุมวิชาการว่าด้วยการตรวจ แรงงานอาเซียนครั้งที่ 8 (The 8th ASEAN Labour Inspection Conference) ขึ้น ภายใต้หัวข้อ “การสร้างงานที่มีคุณค่าในภาคประมงผ่านการตรวจแรงงานในอาเซียน" การประชุมดังกล่าวจะเป็นการแลกเปลี่ยนองค์ความรู้ นวัตกรรม และประสบการณ์ที่เกี่ยวกับการตรวจแรงงานในภาคประมงระหว่างผู้เข้าร่วมประชุม ซึ่งประกอบด้วยผู้เชี่ยวชาญจากสมาคมตรวจแรงงานระหว่างประเทศ ประเทศโปรตุเกส ผู้แทนองค์การแรงงานระหว่างประเทศ ผู้แทนประเทศสมาชิกอาเซียนทั้งจากภาครัฐ นายจ้าง และลูกจ้าง เพื่อร่วมกันกําหนดแนวทางในการพัฒนาการตรวจแรงงานในภาคประมงและแนวปฏิบัติในห่วงโซ่อุปทานให้มีประสิทธิภาพ เป็นไปในทิศทางเดียวกัน และสอดคล้องกับมาตรฐานสากล รวมทั้งจะได้ร่วมกันกําหนดแนวทางในการประสานความร่วมมือระหว่างเจ้าหน้าที่ตรวจแรงงานและภาคประชาสังคมในภูมิภาคเพื่อให้แรงงานในภาคประมงได้รับการคุ้มครองอย่างเป็นธรรมและได้ทํางานที่มีคุณค่า โดยที่ประชุมจะนําสาระสําคัญที่ได้จากการแลกเปลี่ยนมาดําเนินการจัดทําข้อเสนอแนะเพื่อการสร้างงานที่มีคุณค่าในภาคประมงผ่านการตรวจแรงงานในอาเซียนเพื่อเสนอที่ประชุมคณะทํางานเจ้าหน้าที่อาวุโสแรงงานอาเซียนพิจารณาประกอบการจัดทําแผนงานที่เกี่ยวข้องต่อไป
นายอภิญญา กล่าวเพิ่มเติมว่า การประชุมวิชาการว่าด้วยการตรวจแรงงานอาเซียน มีวัตถุประสงค์เพื่อเป็นเวทีการประชุมระหว่างประเทศสมาชิกอาเซียนและเครือข่ายด้านแรงงานของอาเซียน ในการแลกเปลี่ยนองค์ความรู้ ประสบการณ์ และแนวปฏิบัติที่ดี เกี่ยวกับการจัดทําและพัฒนาระบบการตรวจแรงงานของประเทศสมาชิกอาเซียน เพื่อให้มีการดําเนินการเป็นไปในทิศทางเดียวกันและสอดคล้องกับมาตรฐานแรงงานสากล รวมทั้งพัฒนาศักยภาพเครือข่ายเจ้าหน้าที่ตรวจแรงงานในภูมิภาคอาเซียน การประชุมดังกล่าวจัดขึ้นเป็นประจําทุกปี ภายใต้แผนงานคณะทํางานเจ้าหน้าที่อาวุโสแรงงานอาเซียน (ASEAN Senior Labour Official Meeting Working Group: SLOM-WG พ.ศ. 2559– 2563) โดยประเทศสมาชิกอาเซียนหมุนเวียนผลัดกันเป็นเจ้าภาพจัดการประชุมตามความสมัครใจ สําหรับการประชุมวิชาการว่าด้วยการตรวจแรงงานอาเซียนครั้งที่ 8 ในวาระที่ประเทศไทยเป็นประธานอาเซียนในปี 2562 ได้กําหนดจัดขึ้นระหว่างวันที่ 18-19 ธันวาคม 2562 โดยมี หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานเป็นประธานในพิธีเปิดและกล่าวต้อนรับผู้ข้าร่วมประชุม ณ โรงแรมเซ็นจูรี่พาร์ค กรุงเทพฯ
รัฐบาลไทย-ข่าวทำเนียบรัฐบาล- เด็กแรกเกิดสามารถใส่หน้ากากอนามัย เพื่อออกไปยังพื้นที่สาธารณะได้หรือไม่ ??
วันเสาร์ที่ 8 สิงหาคม 2563
เด็กแรกเกิดสามารถใส่หน้ากากอนามัย เพื่อออกไปยังพื้นที่สาธารณะได้หรือไม่ ??
เด็กแรกเกิดสามารถใส่หน้ากากอนามัย เพื่อออกไปยังพื้นที่สาธารณะได้หรือไม่ ??
Q : เด็กแรกเกิดสามารถใส่หน้ากากอนามัย เพื่อออกไปยังพื้นที่สาธารณะได้หรือไม่ ??
A : สามารถใส่ได้ แต่ทั้งนี้หน้ากากอนามัยอาจทําให้เด็กแรกเกิดรู้สึกอึดอัด ดังนั้นเพื่อลดความเสี่ยง ควรจํากัดไม่ให้เด็กแรกเกิดมีการสัมผัส ติดต่อกับฝูงชนให้มากที่สุดเท่าที่จะเป็นไปได้
รัฐบาลไทย-ข่าวทำเนียบรัฐบาล-รองปลัด ก.อุตฯ ร่วมเปิดตัวอาคารทริปเปิ้ลเอของบริษัท แพนดอร่า โพรดักชั่น จำกัด ณ นิคมอัญธานี
วันเสาร์ที่ 16 มิถุนายน 2561
รองปลัด ก.อุตฯ ร่วมเปิดตัวอาคารทริปเปิ้ลเอของบริษัท แพนดอร่า โพรดักชั่น จํากัด ณ นิคมอัญธานี
รองปลัด ก.อุตฯ ร่วมเปิดตัวอาคารทริปเปิ้ลเอของบริษัท แพนดอร่า โพรดักชั่น จํากัด ณ นิคมอัญธานี
เมื่อวันที่ 15 มิถุนายน 2561 นางสาวนิสากร จึงเจริญธรรม รองปลัดกระทรวงอุตสาหกรรม ร่วมกล่าวสุนทรพจน์แสดงความยินดีในโอกาสเปิดตัวอาคารทริปเปิ้ลเอของบริษัท แพนดอร่า โพรดักชั่น จํากัด ณ นิคมอัญธานี โดยภายในงานมี มร. อันเดอร์ส โคลดิ้ง ฟรีส CEO ของบริษัท เเพนดอร่า และคุณดวงใจ อัศวจินตจิตน์ เลขาธิการคณะกรรมการส่งเสริมการลงทุน คุณประเสริฐ บุญสัมพันธ์ ประธานองค์กรธุรกิจเพื่อการพัฒนาอย่างยั่งยืน ภาคเอกชน หอการค้าทั้งในและต่างประเทศ กว่า 120 คน ร่วมงาน
โดยบริษัท แพนดอร่า โพรดักชั่น จํากัด เป็นบริษัทผู้ผลิตอัญมณีและเครื่องประดับรายใหญ่ที่สุดในโลกสัญชาติเดนมาร์ค เริ่มธุรกิจตั้งเเต่ปี 2525 และมีฐานการผลิตในประเทศไทยเพียงแห่งเดียว (ที่กรุงเทพฯเเละ จ.ลําพูน) และส่งสินค้าจําหน่ายไปกว่า 100 ประเทศ 6 ทวีปทั่วโลก มีช่างฝีมือและพนักงานที่เป็นคนไทยเกือบร้อยละ 50 ซึ่งในวันนี้บริษัทฯ มีความเชื่อมั่นในศักยภาพของไทยทั้งด้านโครงสร้างพื้นฐานเเละฝีมือของคนไทย จึงเกิดการขยายฐานการผลิตมูลค่ากว่า 9,000 ล้านบาท สร้างอาคารทริปเปิ้ลเอที่มีความทันสมัย ช่วยรักษ์สิ่งเเวดล้อม ใช้พลังงานอย่างคุ้มค่า ซึ่งสอดคล้องกับวิสัยทัศน์ของกระทรวงอุตสาหกรรมที่ต้องการให้อุตสาหกรรมไทยขับเคลื่อนด้วยนวัตกรรม รักษ์สิ่งเเวดล้อม เเละเชื่อมโยงเศรษฐกิจโลกภายในปี 2564
รัฐบาลไทย-ข่าวทำเนียบรัฐบาล-“นโยบายตำบล ขับขี่ปลอดภัย” ทั่วไทย ตั้งเป้าลดอุบัติเหตุ  ลดความสูญเสียทรัพยากรบุคคลและทรัพย์สิน
วันพฤหัสบดีที่ 10 ตุลาคม 2562
“นโยบายตําบล ขับขี่ปลอดภัย” ทั่วไทย ตั้งเป้าลดอุบัติเหตุ  ลดความสูญเสียทรัพยากรบุคคลและทรัพย์สิน
กระทรวงมหาดไทย ร่วมมือทุกภาคีเครือข่ายขับเคลื่อน   “นโยบายตําบล ขับขี่ปลอดภัย” ทั่วไทย ตั้งเป้าลดอุบัติเหตุ  ลดความสูญเสียทรัพยากรบุคคลและทรัพย์สิน
เมื่อเวลา 10.30 น. วันที่ 10 ตุลาคม 2562 นายนิพนธ์ บุญญามณี รัฐมนตรีช่วยว่าการกระทรวงมหาดไทย (มท.2) เป็นประธานการประชุมขับเคลื่อนความปลอดภัยทางถนนขององค์กรปกครองท้องถิ่น (อปท.) ณ ห้องประชุมดอกแก้ว ศาลาว่าการกระทรวงมหาดไทย โดยมี นายมานพ ปัทมาลัยนายกสมาคมสันนิบาตเทศบาลแห่งประเทศไทย นายสมศักดิ์ กิตติธรกุล นายกสมาคมองค์การบริหารส่วนจังหวัดแห่งประเทศไทย (อบจ.) และ นายวิชัช ไตรรัตน์ นายกสมาคมองค์การบริหารส่วนตําบลแห่งประเทศไทย(อบต.) พร้อมด้วยนายเชษฐา โมสิกรัตน์ รองอธิบดีกรมป้องกันและบรรเทาสาธารณภัย เข้าร่วมการประชุม
นายนิพนธ์ กล่าวตอนหนึ่งว่า วันนี้เชิญ 3 องค์กรปกครองท้องถิ่นเข้าร่วมประชุมเพื่อขับเคลื่อนนโยบายขับขี่ปลอดภัย หรือ ตําบลขับขี่ปลอดภัย โดยเล็งเห็นว่า หลักการระเบียบของสํานักนายกรัฐมนตรีปี 2554 กําหนดให้มีคณะทํางานด้านความปลอดภัย ระดับจังหวัด อําเภอ และท้องถิ่น กระทรวงมหาดไทยในฐานะที่ดูแลกรมป้องกันและบรรเทาสาธารณภัย (ปภ.) เป็นฝ่ายเลขานุการเรื่องความปลอดภัยบนท้องถนน ได้เร่งรัดนโยบายนี้เป็นการเฉพาะเพื่อขับเคลื่อนในระดับท้องถิ่น ให้มีการจัดระเบียบการจราจรในแต่ละเขตพื้นที่ เพราะยอดผู้เสียชีวิตบนท้องถนนของไทยสูงกว่า 22,000 รายต่อปี จึงเป็นปัญหาด้านความปลอดภัยและความสูญเสียของพี่น้องประชาชน ตนจึงขอให้ อปท. ทั้งหมดเข้ามามีส่วนร่วมในการขับเคลื่อนโยบายตําบล ขับขี่ปลอดภัยไปด้วยกัน เพื่อร่วมกันลดความสูญเสียชีวิตบนท้องถนน รักษาทรัพยากรบุคคลและทรัพย์สินอื่นๆ การทําให้อุบัติเหตุลดลง หรือไม่เกิดขึ้นเลย จําเป็นต้องขอความร่วมมือกับทุกภาคีเครือข่าย และการบังคับใช้กฎหมายจราจร หรือการลดจุดเสี่ยงบนท้องถนน อาทิ เพิ่มสัญญาณไฟจราจร ความสว่างบนท้องถนน หรือลดจุดเสี่ยงที่จะเกิดอุบัติเหตุ เพราะการเกิดอุบัติเหตุส่วนใหญ่เกิดในท้องถิ่น และมีจํานวนเพิ่มมากขึ้น อปท.ต้องช่วยกันปิดจุดเสี่ยงบนท้องถนน พร้อมการรณรงค์ “เมาไม่ขับ” ทั้งประเทศ ชูแคมเปญ “เมาไม่ขับ เพราะคนที่บ้านยังรออยู่” ขอให้ทุกภาคส่วนช่วยกันเพื่อหยุดยั้งการสูญเสียบนท้องถนน ตั้งเป้าลดยอดการสูญเสียให้น้อยลง ขณะนี้ กรม ปภ.กําลังระดมความคิดเห็นหามาตรการร่วมกันทั้ง 4 ภาค ซึ่งได้เสร็จสิ้นไปแล้วในส่วนของภาคกลางและภาคใต้ โดยวันที่ 21ตุลาคม จะระดมความคิดเห็นในส่วนของภาคเหนือที่จังหวัดเชียงใหม่ และวันที่ 25 ตุลาคม จะระดมความคิดเห็นในส่วนของภาคอีสานที่จังหวัดขอนแก่น รวมถึงฟังความเห็นจากองค์กรภาคี ทั้งในส่วนของท้องถิ่น กรมทางหลวง และตํารวจจราจร โดยจะมีการจัดประชุมใหญ่พร้อมกันทั้งประเทศต่อไป
-------------------------
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ มอบโล่และใบประกาศเกียรติคุณแก่ผู้เกษียณอายุ ประจำปี 2562
วันพฤหัสบดีที่ 26 กันยายน 2562
รมว.กระทรวงดิจิทัลฯ มอบโล่และใบประกาศเกียรติคุณแก่ผู้เกษียณอายุ ประจําปี 2562
รมว.กระทรวงดิจิทัลฯ มอบโล่และใบประกาศเกียรติคุณแก่ผู้เกษียณอายุ ประจําปี 2562
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานพิธีมอบโล่และใบประกาศเกียรติคุณแก่ผู้เกษียณอายุ ประจําปี 2562 จํานวน 550 คน โดยมีผู้บริหารกระทรวงฯ ข้าราชการ พนักงานรัฐวิสาหกิจของกระทรวงฯ เข้าร่วม ณ ห้องแกรนด์บอลรูม โรงแรมมิราเคิล แกรนด์ คอนเวนชั่น กรุงเทพฯ เมื่อวันที่ 25 กันยายน 2562 สําหรับการจัดงานดังกล่าว จัดขึ้นเป็นประจําทุกปี เพื่อเป็นการแสดงความขอบคุณแก่ผู้ที่จะเกษียณอายุที่ได้เสียสละทุ่มเทกําลังกาย กําลังปัญญา และกําลังสําคัญให้แก่หน่วยงาน ที่ได้สร้างคุณประโยชน์ตลอดระยะเวลาในการปฏิบัติงาน โดย รมว.กระทรวงดิจิทัลฯ ได้กล่าวให้โอวาทแก่ผู้เกษียณอายุว่า ทุกท่านถือเป็นผู้มีประสบการณ์การทํางานมาอย่างยาวนาน เป็นผู้ที่มีความรู้ความสามารถความถนัดในแต่ละด้าน และเชื่อว่ายังสามารถสร้างคุณูปการด้วยการนําเทคโนโลยีมาช่วยกันสร้างแนวคิดที่จะพัฒนาบ้านเมือง ทั้งนี้อยากให้ผู้ที่เกษียณอายุได้กลับมารวมตัวกัน เพื่อทํากิจกรรมดีๆ ทําหน้าที่เป็นที่ปรึกษา ให้ได้มีแนวทางในการยึดถือ ศึกษา และเป็นแนวทางให้กับผู้ปฏิบัติงานในกระทรวงฯ ต่อไป
*********************
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ เข้าตรวจเยี่ยมศูนย์ดำรงธรรมส่วนหน้า และตรวจเยี่ยมจุดบริการรับเรื่องร้องทุกข์ จ.ราชบุรี
วันอังคารที่ 12 พฤศจิกายน 2562
รองปลัดภานุวัฒน์ฯ เข้าตรวจเยี่ยมศูนย์ดํารงธรรมส่วนหน้า และตรวจเยี่ยมจุดบริการรับเรื่องร้องทุกข์ จ.ราชบุรี
นายภานุวัฒน์ ตริยางกูรศรี รองปลัดกระทรวงอุตสาหกรรม เข้าตรวจเยี่ยมศูนย์ดํารงธรรมส่วนหน้า ณ ศาลาประชาคม อําเภอดําเนินสะดวก จังหวัดราชบุรี
วันที่ (11 พฤศจิกายน 2562) เวลา 11.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยนายบรรจง สุกรีฑา รองอธิบดีกรมโรงงานอุตสาหกรรม เข้าตรวจเยี่ยมศูนย์ดํารงธรรมส่วนหน้า ณ ศาลาประชาคม อําเภอดําเนินสะดวก จังหวัดราชบุรี และตรวจเยี่ยมจุดบริการรับเรื่องร้องทุกข์ ณ จวนผู้ว่าราชการจังหวัดราชบุรีหลังเก่า เพื่อแก้ไขปัญหาความเดือดร้อนของประชาชน